google/wiki40b huggingface dataset:
«Girona»

Forliset

Den spanske galeassen kom til det lokale havnestedet Killybegs, Donegal, for å utføre viktige reparasjoner etter den lange reisen gjennom Nordsjøen og Nord-Atlanteren. Det bitre været var blitt for mye for mange av skipene i den spanske armadaen, som forulykket med stort tap av liv eller gikk på grunn så besetninger på disse måtte settes på land. 
To andre skip som forsøkt å komme inn i andre havner, gikk på grunn og måtte evakueres. Fra «La Rata Santa Maria Encoronada», som grunnstøttet utenfor kysten av County Mayo, og fra «Duguesa Santa Ana», som sank etter å ha gått på grunn ved Loughros Mor Bay, Donegal, dro omtrent 800 overlevende  under ledelse av  Alonso Martinez de Leyva til havnestedet etter å ha hørt av lokale at det er spanske skip der. Der ble de tatt om bord på den store galeassen som allerede hadde en besetning på over 500 mann.
Spanjolerne fikk verdifulle hjelp av irene anført av den lokale høvdingen, MacSweeney Bannagh, som på den irske øya hadde kommet i opposisjon mot engelskmennene som hadde beordret massemord på andre spanske skipbrudne som kom fra de forliste skipene langs den irske vestkysten. Med irsk hjelp og beskyttelse ble reparasjonen på roret på «Girona» avsluttet, og det var besluttet å sette seil mot den katolske Skottland for å søke tilflukt. Med 1300 mann ombord, herunder de Leyva, forlot galeassen havnen den 25. oktober på østlige kurs. Men etter å ha kommet forbi Lough Foyle ble de rammet av en sterk storm som presset skipet nærmere den nordirske kysten. Under de sterke påkjenningene fra bølgene ble roret slått i stykker, og roere klarte ikke lenge å holde skipet under kontroll.
I nærheten av Dunluce i County Antrim om aften den 26. oktober 1588 forliste «Girona» etter å ha truffet land på Lacada Point. Under ulykken omkommet opptil 1300 mennesker ombord på skipet, bare ni klarte å berge seg på landet de ble oppdaget og tatt i forvaring av de lokale irene. Disse ni overlevende ble sendt videre til Skottland med hjelp av Sorly Boy Macdonnell. Lokalbefolkningen oppdaget opptil 260 døde fra forliset etter disse var skylt oppe i land under stormen.

Vraket

I 1967 ble vraket etter den store galeassen oppdaget av et dykkerlag ledet av Robert Stenuit fra Belgia. Det belgiske dykkerlaget fant en meget stor skatt som ble hentet opp som det største funnet fra den spanske armadaen.
Funnstedet med vraket ble satt under beskyttelse med loven Protection of Wrecks Act fra den 22. april 1993.
Orona

Navn

Øya fikk sitt engelske navn av den amerikanske marineoffiseren Charles Wilkes som i 1840 oppkalte den etter offiserskollegaen Isaac Hull.
På engelsk benyttes navnet Hull Island. I Kiribatis grunnlov listes øya som en del av statens territorium med navnet Orona, i parentes bemerket at øya også er kjent som Hull.

Geografi

Orona er en atoll med en smal stripe land som omgir en lagune. Øya er siden 2008 en del av Phoenix Islands Protected Area, som i 2010 ble oppført på UNESCOs verdensarvliste.
Orona er et viktig fugleområde, særlig på grunn av det store antallet hekkende sotterne (Onychoprion fuscatus), i 2006 anslått til 600 000 hekkende par.
Det har vært problemer med introduserte arter som rotte og huskatt. Da atollen var befolket, utgjorde hund og gris også et problem for det opprinnelige fuglelivet.

Historie

De er funnet arkeologiske spor etter mennesker fra før-europeisk tid på Orona, men øya var ubebodd da de første europeerne kom dit. Nøyaktig hvem som oppdaget øya, er ikke kjent. Ofte ble den forvekslet med naboøya som ble kalt Sydney. Da Wilkes-ekspedisjonen besøkte øya i 1840, holdt elleve tahitiere og en franskmann til der. De drev jakt på skilpadde.
USA gjorde krav på øya i henhold til Guano Islands Act av 1856, men det ble aldri utvunnet guano. I 1889 erklærte Storbritannia øya som protektorat. Bakgrunnen var planer om en telegrafkabel tvers over Stillehavet. I 1937 ble øya gjort til en del av kolonien Gilbert- og Elliceøyene.
I 1916 ble det anlagt plantasjer av kokospalmer med tanke på produksjon av kokosnøtter. 20 000 palmetrær ble plantet. Britene startet koloniseringsforsøk i 1938, både for å lette på befolkningstrykket andre steder i Gilbertøyene og som svar på økende amerikansk innflytelse.
I 1950-årene bodde det 500 personer på øya. Livet på den isolerte øya var vanskelig, blant annet på grunn av uregelmessig nedbør og vannmangel. Bosettingen ble oppgitt i 1963. Innbyggerne ble flyttet til Salomonøyene.
Da Gilbertøyene ble selvstendig som Kiribati i 1979, fulgte Orona med. USAs krav på atollen ble oppgitt ved Tarawa-traktaten.
I 2001 satte den kiribatiske regjeringen i gang et bosettingsforsøk på Orona. Rundt 140 personer ble bosatt på øya. Tanken var å høste kopra, sanke sjøpølser og jakte hai for haifinnenes del. Prosjektet var ikke vellykket. Det ble avsluttet i 2004.
St. Olav kirke (Tønsberg)

Om kirken

Organisert katolsk virksomhet i moderne tid i Tønsberg begynte med St. Elisabethsøstrene, som opprettet en klinikk i byen i 1927 og drev et sykehus like ved bygrensen fra 1928 til 1974.
Orgelet ble bygget av Lothar Simeon og ble innviet 28. juli 1991. Kirkeklokken fra 1990 ble støpt av Olsen Nauen Klokkestøperi.
Kirkebygget er en basilika i rød tegl og ble tegnet av arkitekten Gunnar Bjerke. Den ligger i Botnegaten 22, og må ikke forveksles med middelalderkirken i St. Olavsklosteret med samme navn.
Ramsar-områder i Norge

Ramsar-områder i Norge omfatter 63 vernede våtmarksområder eller grupper av områder som er vernet i henhold til Ramsar-konvensjonen. Områdene som er valgt ut regnes som særlig viktige for fugler regionalt, nasjonalt og internasjonalt, og har derfor fått internasjonal beskyttelse. Ramsar-områdene i Norge er som hovedregel først gitt et nasjonalt vern som naturreservat, landskapsvernområde eller biotopvern (oftest fuglefredningsområde).

Ramsar-konvensjonen

Ramsar-konvensjonen er en internasjonal miljøvernavtale som ble inngått i byen Ramsar i det nordlige Iran i 1971. Avtalen fikk navnet Convention on Wetlands of International Importance, men kalles som oftest kun for Ramsar-konvensjonen.
Norge var i 1974 et av de første landene som ratifiserte våtmarkskonvensjonen. Miljødirektoratet er forvaltningsmyndighet for konvensjonen. Per 2009 har 159 land ratifisert avtalen, og avtalen omfatter 1 880 verneområder, på tilsammen 185 000 km². Landene forplikter seg til å vektlegge bevaring av våtmark, samarbeide om vern av våtmark, og å opprette minst ett såkalt Ramsar-område hver. Disse områdene skal være viktige i internasjonal målestokk og skal gis et spesielt vern.
Opprinnelig konsentrerte konvensjonen seg om å ivareta våtmarker som leveområde for spesielt våtmarksfugler. I dag har den et bredere perspektiv, noe som betyr at vannressursforvaltning og fattigdomsproblematikk er blitt integrert i konvensjonen.

Våtmark og våtmarksfugler

Konvensjonen legger særlig vekt på områdenes betydning for ulike typer våtmarksfugler, og definerer «våtmark» som: grunne sjøområder ned til 6 meters dyp, strandsoner, fuktenger, ulike typer ferskvann og elver m.v. De norske verneområdene omfatter både grunne fjorder, strandeng, høyfjellsmyr og elvedelta i ferskvann og saltvann.
Våtmarksområder har særlig betydning som habitat for flere ulike arter migrerende fugler gjennom ulike deler av året: som rasteplass under trekket vår og høst, som hekkeområde i sommersesongen, som mytingsområde en kort periode på sommeren, eller som overvintringsområde. Det samme våtmarksområdet kan dekke behovene for ulike fuglearter til ulike tider av året. Våtmarksområdene i elvedeltaet i Stabbursnes naturreservat i Finnmark brukes til overvintring av ærfugl, flere typer ender myter her, mens flere fuglearter, i særlig grad store flokker av polarsnipe, raster her under trekket.
Kulturministeriets Illustratørpris

Kulturministeriets Illustratørpris, på dansk Kulturministeriets Illustratorpris, er en årlig, dansk kunst- og litteraturpris som overrekkes i januar året etter. Illustratørprisen blir tildelt en illustratør eller bildekunstner som gjennom sine illustrasjoner uttrykker en kunstnerisk originalitet, og som med sin realisme og fantasi øker leserens opplevelse av det skrevne ord. Strid om endringer i reglene forsinket utdelingene for 2007 og 2008 som først skjedde i juni 2009.
Hestesport under Sommer-OL 2008 – Feltritt lag

Hestesport under Sommer-OL 2008 – Feltritt lag fant sted fra 9. til 12. august 2008 på Hong Kong Sports Institute i Hongkong.
Elongatopothyne

Utseende

En ganske liten, lang og tynn, mørk trebukk. Antennene er tynne og mye lengre enn kroppen, hos hannen er de over dobbelt så lange som kroppen. Pronotum er lengre enn bredt, lett tønneformet uten tenner på sidene. Dekkvingene er lange og smale, oftest brunrøde ved roten, kan ha en lys lengdestripe.

Utbredelse

Arten er bare kjent fra Laos.
Palomas (Uruguay)

Transport

Ruta 3 General José Gervasio Artigas forbinder Palomas med Salto, Paysandú og Artigas.
Martinsyde

Historikk

Selskapet ble dannet i 1908 som et partnerskap mellom H.P Marin og George Handasyde og ble kjent som Martin & Handasyde. Deres første fly ble bygget i 1908-1909 og gjennomførte en vellykket takeoff før det ble tatt av et vindkast og kræsjlandet. De produserte flere monoplanfly etter dette, men det var biplanet S.1 fra 1914 som gjorde Martin-Handasyde til en vellykket flyprodusent.
Da selskapet i 1915 ble omdøpt til Martinsyde var det Storbritannias tredje største flyprodusent, med fabrikker i Brooklands og Woking. De begynte å produsere motorsykler fra 1919.
Polar Satellite Launch Vehicle

Produsent: ISRO
Land:  India
Status: Aktiv
Jomfrutur: 20. september 1993
Antall oppskytninger: 25 (derav 23 vellykkede)
Høyde: 44 m
Diameter: 2,8 m
Vekt: 294 000 kg
Antall trinn: 4
Kapasitet (nyttelast): 
 3 250 kg (til lav jordbane)
 1 600 kg (til solsynkron bane) 
 1 410 kg (til geostasjonær overføringsbane)
Polar Satellite Launch Vehicle (hindi: ध्रुवीय उपग्रह प्रक्षेपण यान, Dhruvīya upagraha prakṣēpaṇa yāna), vanligvis kjent under forkortelsen PSLV, er en indisk bærerakett utviklet og brukt av Indian Space Research Organisation (ISRO). Den ble utviklet for å muliggjøre oppskytning og plassering av Indias Indian Remote Sensing (IRS)-satellitter i solsynkrone baner, en oppgave som for India frem til utviklingen av PSLV, kun var mulig å utføre med hjelp fra Russland. PSLV kan også skyte opp små satellitter i geostasjonære overføringsbaner. Den første PSLV-raketten ble skutt opp 20. september 1993, og hittil har PSLV-raketter skutt opp 64 satellitter og/eller romfartøy (29 indiske og 35 utenlandske satellitter) i forskjellige baner. PSLV ble også brukt til å skyte opp Chandrayaan-1 og Mars Orbiter Mission, Indias første oppdrag til henholdsvis månen og Mars.
Raketten finnes i tre varianter; PSLV (standard), PSLV-CA (Core Alone) og PSLV-XL (større utgave med større kapasitet). I tillegg er to andre varianter med diverse forbedringer, PSLV-HP (High Performance) og PSLV-3S, under utvikling.
Yuan Shao

Yuan Shao (kinesisk: 袁绍 (forenkla);  袁紹 (tradisjonell); pinyin: Yuán Shào; høflighetsnavn: Benchu (本初); født ca. 154 i Luoyang i dagens Henan i Kina, død 28. juni 202) var en mektig kinesisk krigsherre på slutten av Han-dynastiet og de tre rikers tid. Han hadde sin maktbase i det gamle Jizhou.

Bakgrunn

Yuan Shao nedstammet fra adelsfamilien Yuan, hvis medlemmer siden det første århundre e.Kr. hadde innehatt høyere embeder i det keiserlige byråkrati.

Hærfører

I 180-årene ble han kommandant for en enhet i den keiserlige garde, og i 188 ble han en av de åtte viktigste offiserer i general He Jins hær.
Han kontrollerte de nordlige territoriene av oldtidens Kina under den massive borgerkrigen mot slutten av Han og begynnelsen av de tre rikers tid. Yuan var også den eldre broren til Yuan Shu, en krigsherre som kontrollerte området rundt Huai He, selv om de to ikke hadde noe godt forhold til hverandre. 
Heeter keiser Lings død i året 189 ble Yuan Shao en av forbundsfellene til general He Jin i borgerkrigen som brøt ut. Etter at He Jin ble myrdet den 22. september 189 stormete Yuan Shao det keiserlige palass og massakrerte ca. 2.000 hoffolk tilhørende motfraksjonen. Yuan Shao var til denne tid blitt en de mektigste krigsherrene, og han ledet en allianse av krigsherrer mot den tyranniske Dong Zhuo, som holdt keiser Xian som gissel i Luoyang, i 190 og 191], men de mislyktes på grunn av motsetninger seg imellom. 
I 200 startet han et felttog mot den rivaliserende krigsherren Cao Cao, men han ble knust i slaget ved Guandu. Selv om Cao Cao først var sjanseløs mot Yuan Shaos tårn, hvorfra hans bueskyttere sendte haglestrømmer av piler over Wei-styrkene, klarte Cao Cao å fremskaffe seg artilleri i løpet av natten, og slik knude befestningene og nedkjempe Yuan Shaos styrker. Deretter kom Yuan på defensiven mot Cao Cao, og gjenvant aldri initiativet. I 201 fulgte nok et nederlag i slaget ved Cangting (i det som i dag er Yanggu fylke i Shandong).
Året etter, i 202, døde an av sykdom i Ye. 
Yuans Shaos ubesluttsomhet og hans manglende vilje til å lytte til sine rådgiveres råd er vanligvis regnet som grunnen til at han ble beseiret til tross for hans mektige familiebakgrunn og geografiske fordeler.
NM på skøyter, enkeltdistanser for herrer

NM på skøyter, enkeltdistanser for herrer er et norgesmesterskap i hurtigløp på skøyter som har blitt arrangert årlig siden 1987. Det arrangeres ett mesterskapsløp på hver av distansene 500 meter, 1000 meter, 1500 meter, 5000 meter og 10 000 meter. I 1994 var det to ganger 500m, men bare den beste tiden gjaldt på resultatlisten. I perioden 1995 til og med 2005 og fra og med 2012 var det løperen med beste sammenlagte tid av to 500 metersløp som ble mester på distansen. Fra og med 2006 til og med 2011 var man tilbake til ett 500 metersløp som opprinnelig fra starten av.
Snuteblomsterfluer

Utseende

Middelsstore (7-11 mm) blomsterfluer, forkroppen grå, bakkroppen mer eller mindre oransjebrun. De kjennes lett på at munnkanten foran er kraftig uttrukket til et "nebb" som er minst så langt som resten av hodet, gjerne lengre. Antennene er forholdsvis små og mer eller mindre oransje, fasettøynene nakne. Thorax er kledt med korte, mørke hår og har mer eller mindre tydelige, lyse lengdestriper av bestøvning på oversiden. Scutellum er mer eller mindre oransje. Bakkroppen er kort og bred, for det meste oransje-gulbrun, gjerne mørkere ved roten og ofte med en mørk midtstripe. Beina er slanke. Vingene er glassklare, vingemerket knapt markert.

Levevis

Larvene utvikler seg i våt møkk, kanskje særlig kumøkk. De besøker gjerne blomster, med sin lange sugesnabel kan de nå nektar fra nokså dype blomster som er utilgjengelig for de fleste andre fluer.

Utbredelse

Slekten forekommer i alle verdensdeler bortsett fra Antarktis og Australia. De fleste artene lever i Afrika og Asia.
Waltheof I av Northumbria

Waltheof I av Northumbria (født 963, død 995) var jarl av Northumbria, og var sønn og etterfølger av Osulf I. Navnet er norrønt, noe som gir hentydning om at han hadde norrøne forfedre. Bruken av navnet forble i familien da jarl Siward (Sigurd Digre) giftet seg med hans sønns sønnedatter og navnga sin egen sønn for Waltheof.
Ingenting er kjent om Waltheof Is regjeringstid, bortsett fra lengden, noe som gir hentydninger om at han må ha vært dyktig for å sitt makten i såpass lang tid i urolige tider.
Essostruthella

Utseende

Middelsstore, kontrastrikt tegnede trebukker. På farge kan de være rødoransje med svarte flekker, eller svarte med gulaktige bånd. Antennene er noe lengre enn kroppen. Pronotum er tønneformet uten tenner på sidene, dekkvingene parallellsidige.

Utbredelse

Slekten er utbredt fra Costa Rica i nord til Colombia i sør.
Zaporizjakosakkene

Zaporizjakosakkene, eller bare zaporozjaer (ukrainsk: Запорожці Zaporozjtsi, polsk Kozacy zaporoscy) var ukrainske kosakker som bodde på andre sida av strykene i Dnepr, området som ble kalt De store engene i Sentral-Ukraina. I dag er det meste av dette området underlagt vann av Kakhovkareservoaret.
Zaporizja Sitsj vokste raskt på 1400-tallet da livegne bønder flyktet fra mer kontrollerte deler av Det polsk-litauiske samvelde og opprettet en politisk enhet med et parlamentarisk system som styre. Fra 1500- til 1700-tallet var zaporozjekosakkene en sterk politisk og militær styrke som utfordret styresmaktene i Polen-Litauen, Tsarrussland, Det osmanske rike og den osmanske vasallstaten Krimkhanatet. Hæren gjennomgikk en rekke konflikter og allianser med de tre maktene før de falt under den russiske sentralmakt og til slutt ble oppløst med tvang sent på 1700-tallet av Det russiske rike. Det meste av befolkningen ble flyttet til Kuban-området sør i Det russiske rike. Kosakkene spilte der en viktig rolle i å forsvare riket mot aggressive kaukasiske folk og til gjengjeld fikk de mye frihet av tsarene. 
Namnet Zaporozje kommer av plasseringen av festningen deres i Zaporozjzjija, som betyr «landet hinsides strykene».
Ravenswood kraftverk

Ravenswood kraftverk, også kjent under navnet Big Allis, er et varmekraftverk ved Hudsonelva i New York, i det østlige USA. Anlegget har en installert produksjonskapasitet på 2 000 MW, fordelt på 4 operative blokker à ulik størrelse, herav én på 1 000 MW, og to blokker á 400 MW. Dessuten er det her en moderne 250 MW-blokk kalt Ravenswood 40, med moderne kogenerasjons-blokk og utstyr fra Alstom, Kawasaki og GE.
Operatør er energiselskapet TrandCanada Energy Ltd siden 2006, etter at KeySpan Energy drev det 1979-2006. Utstyret er vesentlig levert av General Electric.
Kraftverket ble utbygd omkring årene 1960–1965. Brenselkilden er naturgass og fyringsolje.
Visuelt

Visuelt og Visueltdagene er en årlig konkurranse og et bransjearrangement for grafiske designere og illustratører i Norge. Visuelt arrangeres av Grafill, interesseorganisasjon for visuell kommunikasjon. 
Visuelt er dessuten tidligere navn på fagtidsskriftet Snitt som blir utgitt av Grafill.

Visueltdagene

Visueldagene har siden 1993 blitt avholdt i Oslo som Nordens største arrangement innen visuell kommunikasjon. Dagene omfatter et designfaglig seminarprogram,  en utstilling og prisutdeling for Visueltkonkurransen.

Prisutdeling

I Visueltkonkurransen premieres de beste av innsendte arbeider innen norsk grafisk design, illustrasjon og annen visuell kommunikasjon. Det deles ut en mengde bransjepriser i en rekke kategorier med varierende oppslutning og påmelding. Klassikerprisen, en ærespris som Grafill delte ut for første gang i 2002, gis imidlertid til en utøver som har holdt høy faglig kvalitet og vært av stor betydning for faget sitt gjennom mange år. Bare betalte bidrag er med i konkurransen. De fleste utøverne sender ikke inn arbeider.
Daniel Owen (artist)

Oppveksten

Daniel er oppvokst på Ellingsrud i bydel Alna i Oslo, hvor han har gått på Ellingsrud skole.

Norske Talenter

I forbindelse med deltakelsen i Norske Talenter fikk Elmrhari mye hjelp av sine forbilder i dansecrewet Quick, vinnerne av Norske Talenters andre sesong i 2009. Gruppen kommer fra Trosterud i Groruddalen, ikke langt unna Daniels hjemsted. 
Elmrhari deltok også i Norske Talenter 2010, men kom ikke videre fra dommercampen på Lillestrøm.

Starten på hans artistkarriere

Etter seieren i Norske Talenter gikk mye av hans tid ut på å opptre rundt i Norge. Året etter ga han ut sin første coverlåt, hvor han coveret låta «Because Of You» av Ne-Yo. Videoen ble lagt ut på YouTube i oktober 2012.
I januar 2013 ga Elmrhari ut med enda en coverlåt, «Be Alright» av Justin Bieber, som også ble lagt ut på YouTube. Daniel har signert med plateselskapet Universal Music Group og han ga 14. februar 2015 ut debutsingelen «Girl Gone Bad». 6. november 2015 kom han også ut med sin andre låt «With You». Daniel har også debutert med å legge ut dansevideoer på sin Youtube-kanal, og det er nok kanskje derfor folk fikk et blikk på hvem han er.
Fabiola av Belgia

Bakgrunn

Fabiola var datter av Gonzalo Mora Fernández Riera del Olmo, marki av Casa Riera og greve av Mora (1887–1957), og hans hustru, Blanca de Aragón y Carrillo de Albornoz Barroeta-Aldamar y Elío (1892–1981). Dronning Victoria av Spania var gudmor for henne.
Etter skoleavslutningen tok Fabiola sykepleierutdannelse, ble kvalifisert sykepleier i det spanske militære, og arbeidet på et sykehus i Madrid. Hun utgav en bok med tolv eventyr, Los doce cuentos maravillosos, hvorav ett, «Los nenúfares indios», i 1966 fikk sin egen paviljong i den nederlandske fornøyelsesparken Efteling.
Fabiola vurderte å gå i kloster, men ombestemte seg etter å ha møtt Baudouin.

Dronning

Fabiola giftet seg med Baudouin I av Belgia den 15. desember 1960 i Brussel. Baudouin hadde vært konge av Belgia siden hans far Leopold III abdiserte i 1951. Ved vielsen i kirken i Laeken bar hun en art deco-tiara fra 1926, som hadde vært en gave fra den belgiske stat til hennes svigermor prinsesse Astrid av Sverige. Brudekjolen var laget i Madrid av Cristóbal Balenciaga, som var en god venn av Fabiolas familie.
Ekteskapet forble barnløst. Fabiola var gravid fem ganger, men alle graviditetene endte med spontanaborter.
Oppdageren Guido Derom oppkalte Dronning Fabiola-fjellene, en nylig oppdaget fjellkjede i Antarktis, etter henne i 1961. Også en rekke dekorative planter er blitt oppkalt etter henne.
Foruten morsmålet spansk behersket hun flytende også fransk, nederlandsk, engelsk, tysk og italiensk.

Enkedronning

Etter Baudouins død i 1993 ble han etterfulgt av sin yngre bror Albert II.
Etter at mannen døde, reduserte Fabiola sine offentlige fremtredener for ikke å overskygge sin svigerinne, dronning Paola av Belgia.
Hun ble beundret for sin fromme katolisisme, og engasjerte seg sosialt særlig for anliggender vedrørende psykisk helse, barns problemer og kvinners stilling.
Fabiola ble truet på livet i juli 2009 og i januar og juli 2010. Før Belgias nasjonaldag den 21. juli 2010 skjerpet politiet vaktholdet rundt henne. Truslene var anonyme. Trusselen sommeren 2009 gikk ut på at Fabiola skulle drepes med et armbrøstskudd, noe hun svarte på ved å vifte med et eple mot slutten av nasjonaldagens militærparade, som henvisning til historien om Wilhelm Tell.
Campingvogn

Historie

Den første campingvogn beregnet for transport med personbil ble lansert av engelske Eccles i 1919. I Norge tok ferieformen fart på 1960-tallet. En moderne campingvogn er utstyrt med tekniske innretninger for hygiene og matlaging. Alle vogner som selges på det norske markedet i dag er utstyrt med isolasjon og varmeanlegg for helårsbruk. Det benyttes propangass eller elektrisitet til varme og matlaging.

Mobile hjem

Oversettelsen campingvogn er ofte feilaktig brukt på norsk om de amerikanske mobile homes. Disse har ingenting med camping å gjøre, men er seksjonsbyggede, mobile boligenheter.
TOP 09

Historie

TOP 09 ble grunnlagt den 11. juni 2009 av Miroslav Kalousek og andre markedsliberale avhoppere fra Kristeligdemokratisk union – det tsjekkoslovakiske folkepartiet (KDU-ČSL) og den tidligere utenriksministeren Karel Schwarzenberg. Det ingår i Europeiska folkpartiet (EPP).
Ved parlamentsvalget i 2010 fikk TOP 09 16,7 % av stemmene og dannet dermed en borgerlig koalisjonsregjering som juniorpartner med Det borgerligdemokratiske parti og Allmenhetens anliggenheter.
Svarvestolen

Svarvestolen er ei ubetjent turisthytte tilhørende DNT Drammen og Omegn (DNTD), en lokalforening av Den Norske Turistforening (DNT). Svarvestolen ligger i Modum kommune i Buskerud, midt i Finnemarka.
Svarvestolen ligger 433 moh.
Petits Chanteurs à la Croix de Bois

Les Petits Chanteurs à la Croix de Bois (fransk = «De små sangerne av trekorset») er et tradisjonsrikt fransk guttekor som siden september 2014 har hatt sitt tilhold i Autun i Frankrike. Internasjonalt kaller det seg også The Little Singers of Paris.
Det ble opprettet i 1907 i Paris, flyttet til Lyon under annen verdenskrig, men flyttet tilbake til Paris. Det har turnert både i og utenfor Frankrike.